CELEX: C2004/217/14
Language: el
Date: 2004-08-28 00:00:00
Title: Απόφαση του Δικαστηρίου (τέταρτο τμήμα), της 8ης Ιουλίου 2004, στην υπόθεση C-292/03: Επιτροπή των Ευρωπαϊκών Κοινοτήτων κατά της Δημοκρατίας της Φινλανδίας (Παράβαση κράτους μέλους — Περιβάλλον — Οχήματα στο τέλος του κύκλου ζωής τους — Οδηγία 2000/53/ΕΚ)

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/8
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 8ης Ιουλίου 2004
   στην υπόθεση C-292/03: Επιτροπή των Ευρωπαϊκών Κοινοτήτων κατά της Δημοκρατίας της Φινλανδίας (1)
   
   (Παράβαση κράτους μέλους - Περιβάλλον - Οχήματα στο τέλος του κύκλου ζωής τους - Οδηγία 2000/53/ΕΚ)
   (2004/C 217/14)
   Γλώσσα διαδικασίας: η φινλανδική
   Στην υπόθεση C-292/03, Επιτροπή των Ευρωπαϊκών Κοινοτήτων (εκπρόσωποι: Κ. Κωνσταντινίδης και P. Aalto) κατά Δημοκρατίας της Φινλανδίας (εκπρόσωπος: A. Guimaraes-Purokoski), με αντικείμενο να διαπιστωθεί ότι η Δημοκρατία της Φινλανδίας, μη θεσπίζοντας τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους (ΕΕ L 269, σ. 34), ή, εν πάση περιπτώσει, παραλείποντας να τις κοινοποιήσει στην Επιτροπή, παρέβη τις υποχρεώσεις που υπέχει από την οδηγία αυτή, το Δικαστήριο (τέταρτο τμήμα), συγκείμενο από τους J. N. Cunha Rοdrigues, πρόεδρο τμήματος, F. Macken (εισηγήτρια) K. Lenaerts, δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 8 Ιουλίου 2004 απόφαση με το ακόλουθο διατακτικό:
   
               1.
            
            
               Η Δημοκρατία της Φινλανδίας, μη θεσπίζοντας τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους, ή, εν πάση περιπτώσει, παραλείποντας να τις κοινοποιήσει στην Επιτροπή, παρέβη τις υποχρεώσεις που υπέχει από την οδηγία αυτή.
            
         
               2.
            
            
               Καταδικάζει τη Δημοκρατία της Φινλανδίας στα δικαστικά έξοδα.
            
         
      (1)  ΕΕ C 213 της 6.9.2003.